किसान आंदोलन LIVE: किसान संगठनों ने दी आंदोलन तेज करने की चेतावनी, सरकार ने किया बातचीत के लिए आमंत्रित
Kisan Andolan: केंद्र सरकार ने एकबार फिर से किसान संगठनों को बातचीत के लिए आमंत्रित किया है। केंद्र सरकार ने बातचीत के लिए किसान संगठनों से तारीख तय करने के लिए कहा है।
नई दिल्ली. कृषि कानूनों के खिलाफ दिल्ली की सीमाओं पर किसान संगठनों का आंदोलन भीषण ठंड में भी जारी है। केंद्र सरकार ने एकबार फिर से किसान संगठनों को बातचीत के लिए आमंत्रित किया है। केंद्र सरकार ने बातचीत के लिए किसान संगठनों से तारीख तय करने के लिए कहा है। बता दें कि केंद्र सरकार और किसान संगठनों के बीच अबतक कई दौर की बातचीत हो चुकी है, किसान संगठन के नेता एक बार गृह मंत्री अमित शाह से भी मिल चुके हैं लेकिन सभी दौर की वार्ताएं पूरी तरह विफल साबित हुई हैं।पढ़ें- किसान कानून के समर्थन में बहुत बड़ी ट्रैक्टर रैली, 20000 से ज्यादा किसान शामिलदिल्ली की सीमाओं जारी इस किसान आंदोलन के बीच रविवार सुबह प्रधानंत्री नरेंद्र मोदी ने अचानक बिना सुरक्षा के गुरुद्वारा रकाबगंज साहिब पहुंचे और सिखों के नौवें गुरु- गुरु तेग बहादुर को श्रद्धांजलि दी। किसान आंदोलन में पंजाब के सिख किसानों की बहुत बड़ी संख्या है, ऐसे में पीएम मोदी का अचानक आम आदमी की तरह गुरुद्वारे जाकर मत्था टेकना काफी महत्वपूर्ण माना जा रहा है। प्रधानमंत्री नरेन्द्र मोदी ने बार-आर किसानों को नए कृषि कानूनों के लाभों के बारे में समझाने की कोशिश की है। पढ़ें- Kisan Andolan: गाजीपुर बॉर्डर पर किसानों का प्रशासन को अल्टीमेटमवहीं दूसरी तरफ किसान संगठनों ने अपने आंदोलन को तेज करने की चेतावनी दी है। रविवार को किसान संगठनों ने कहा कि वो सभी प्रदर्शन स्थलों पर सोमवार को एक दिन की क्रमिक भूख हड़ताल करेंगे। इतना ही नहीं, किसान संगठनों ने ये भई कहा कि 25 से 27 दिसंबर तक हरियाणा में सभी राजमार्गों पर टोल की वसूली नहीं करने दी जाएगी। किसान आंदोलन को तेज करने के लिए ऑल इंडिया किसान संघर्ष समन्वय समिति (एआईकेएससीसी) ने अनेक व्यापारी संगठनों को पत्र लिखकर उनसे किसानों के आंदोलन को समर्थन देने का अनुरोध किया है। कृषि कानूनों के खिलाफ प्रदर्शन कर रहे पंजाब के सबसे बड़े किसान संगठनों में से एक भारतीय किसान यूनियन (एकता-उग्राहां) ने रविवार को कहा कि एक केंद्रीय एजेंसी ने उससे उसकी पंजीकरण की जानकारी जमा करने को कहा है, जो उसे विदेशी धनराशि प्राप्त करने की इजाजत देती है।किसान आंदोलन से जुड़े तमाम अपडेट्स आप हमारे इस पेज पर पढ़ सकेंगे।